**Ploile din ochii tăi**

*Alex Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă taci,

să-mi spui cum pot înţelege,

de ce frunza nucului din nuc,

se usucă când e lună plină.

Dacă râzi,

să-mi zici unde se nasc lacrimile

ce udă florile în fiecare dimineaţă,

atunci când răsăritul,

naşte o nouă zi.

Dacă mă săruţi,

lasă-mă să cred,

că nimic nu seamănă

cu edenul oftatului tău.

Dacă mă urăşti,

spune-mi că pot să plec,

privind doar rana sufletului meu şi

ploile din ochii tăi.

Alex Daniel (2015)